میللی مودافعه ناظیری حولوصی آکار امریکانین سوریه عذره خصوصی نماینده‌سی جیمز جفری ایله سوریه بحرانینی موذاکیره ائتدی.
میللی مودافعه ناظیرلیگی‌نین آچیقلاماسیندا حولوصی آکارین تورکیه-‌ده سفرده اولان امریکانین سوریه عذره خصوصی نماینده‌سی جیمز جفرینی قبول ائتدیگی بیلدیریلدی.
آچیقلامادا قئید ائدیلیب کی، قبولدا فرات چایی‌نین دوغوسوندا "تهلوکه‌سیز بؤلگه" یارادیلماسی ایله داعش ایله موباریزه باشدا اولماقلا سوریه-ده سون زامان‌لاردا باش وئرن حادثه‌لر موذاکیره اولوندو. بو چرچیوه‌ده ناظیر آکار طرفیندن فراتین دوغوسوندا تورکیه و امریکانین کووردیناسیونلو شکیلده "تهلوکه‌سیز بؤلگه" یارادیلماسی، پ.کا.کا/ی.پ.گ ترور تشکیلاتی عنصورلارینین تهلوکه‌سیز بؤلگه‌دن چیخاریلماسی، آیریجا بؤلگه‌دکی دوشرگه و ایستحکام یئرلری‌نین محو ائدیلمه‌سی و آغیر سلاح‌لارین تحویل آلینماسی، ائو-ائشیگیندن ائدیلن سوریه-لیلرین ائولرینه قاییتما‌لاری اوچون واجیب اولان شرط‌لرین یارادیلماسی، تورکیه-‌نین موباریزه‌سی‌نین کورد و عرب قارداش‌لاریمیز و دیگر اتنیک/دینی قروپ‌لارلا دئییل، داعش و پ.کا.کا/ی.پ.گ-لی ترورچولارلا اولدوغو، امریکانین بعضی سیویل و حربی یوکسک سویه‌لی صلاحیت‌لی‌لرین پ.کا.کا/ی.پ.گ ترور تشکیلاتی‌نین قولدورباشی لاری ایله سوریه-ده کئچیردیک‌لری گؤروش‌لردن ناراحات‌لیق دویولدوغو ایفاده ائدیلدی.
آچیقلامادا آیریجا، گؤروشده هر ایکی اؤلکه‌نین حربی هئیت‌لری طرفیندن "تهلوکه‌سیز بؤلگه" یارادیلماسی ایله علاقه‌دار بیرگه فعالیت‌لره بو گون‌دن باشلایا‌راق میللی مودافعه ناظیرلیگینده داوام ائدیلمه‌سی باره‌ده راضی‌لیق الده ائدیلدیگی ده وورغولانیب.
